
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 572 


12 Μαΐου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Νομικού Προσώπου στο Δήμο Αιγάλεω Ν. 
Αττικής με το όνομα «30η Σχολική Επιτροπή - Ερ¬ 


γαστήριο Ειδικής Επαγγελματικής Εκπαίδευσης 

και Κατάρτισης (Ε.Ε.Ε.Ε.Κ.) Δήμου Αιγάλεω. 1 

Τροποποίηση της συστατικής πράξης της αμιγούς 
διαδημοτικής επιχείρησης με την επωνυμία «Κέ¬ 
ντρο νέων ευκαιριών και Υποστήριξης Γυναικών 

Δυτικής Αθήνας». 2 

Τροποποίηση της συστατικής πράξης του Νομικού 
Προσώπου με την επωνυμία «Σχολική Επιτροπή 
6ου Δημοτικού Σχολείου 4ου Νηπιαγωγείου Μυτι¬ 
λήνης» . 3 

Τροποποίηση της συστατικής πράξης του Νομικού 
Προσώπου με την επωνυμία «Σχολική Επιτροπή 
7ου Δημοτικού Σχολείου - 5ου Νηπιαγωγείου - 7ου 
Νηπιαγωγείου Δ. Μυτιλήνης». 4 


Τροποποίηση της 10722/2.6.1999 απόφασης του Γενι¬ 
κού Γραμματέα Περιφέρειας Ηπείρου περί σύστα¬ 
σης αμιγούς Δημοτικής Επιχείρησης με την επωνυ¬ 
μία «ΑΝΑΠΤΥΞΙΑΚΗ ΕΠΙΧΕΙΡΗΣΗ ΔΗΜΟΥ ΔΕΡΒΙ- 


ΖΙΑΝΩΝ». 5 

Κατάργηση Νομικών Προσώπων (Σχολικών Επιτρο¬ 
πών) Δήμου Μολοσσών Νομού Ιωαννίνων. 6 

Συγχώνευση των Κ.Α.Π.Η. του Δήμου Σοχού Νομού 
Θεσσαλονίκης σε ενιαίο νομικό πρόσωπο με την 
επωνυμία «Κέντρο Ανοικτής Προστασίας Ηλικιωμέ¬ 
νων (Κ.Α.Π.Η.) Δήμου Σοχού». 7 

Σύσταση αμιγούς δημοτικής επιχείρησης στο Δήμο 
Κορθίου Νομού Κυκλάδων με την επωνυμία «Δημο¬ 
τική Επιχείρηση Ανάπτυξης Δήμου Κορθίου Άν¬ 
δρου (Δ.Ε.Α.Κ.Α.)». 8 

Σύσταση αμιγούς δημοτικής επιχείρησης στο Δήμο 
Θήρας Νομού Κυκλάδων με την επωνυμία «Δημοτι¬ 
κή Επιχείρηση Ανάπτυξης Δήμου Θήρας». 9 

Σύσταση αμιγούς δημοτικής επιχείρησης στο Δήμο 
Θήρας Νομού Κυκλάδων με την επωνυμία «Δημοτι¬ 
κή Επιχείρηση Πολιτιστικής - Τουριστικής Ανάπτυ¬ 
ξης Δήμου Θήρας». 10 


Κύρωση αναμόρφωσης της οριστικής διανομής 
συν/σμού Νησίου έτους 1993-94 στο Ν. Πέλλας... 11 
Απόρριψη άδειας μεταλλευτικών ερευνών της Μαρί- 

κας Ζωγράφου του Κων/νου. 12 

Απόρριψη άδειας μεταλλευτικών ερευνών της Ασπα¬ 
σίας Ζωγράφου του Γεωργίου. 13 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 9092/26.9.2002 απόφαση 
του Γ εν. Γ ραμ. Περιφέρειας Στερεός Ελλάδας. 14 


ΑΠΟΦΑΣΕΙ Σ 

Αριθ. 18383 (1) 

Σύσταση Νομικού Προσώπου στο Δήμο Αιγάλεω Ν. Αττι¬ 
κής με το όνομα «30η Σχολική Επιτροπή - Εργαστήριο 
Ειδικής Επαγγελματικής Εκπαίδευσης και Κατάρτισης 
(Ε.Ε.Ε.Ε.Κ.) Δήμου Αιγάλεω. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις της παραγράφου 8-15 του άρθρου 5 του 
Ν. 1894/90 «Για την Ακαδημία Αθηνών και άλλες εκπαι¬ 
δευτικές διατάξεις» (Α' 100). 

2. Τις διατάξεις του άρθρου 203του Π.Δ. 410/95 (Φ.Ε.Κ. 
Α'231) «Δημοτικός και Κοινοτικός Κώδικας». 

3. Τις διατάξεις της παραγράφου 8 του άρθρου 9 του Ν. 
2640/98 (Φ.Ε.Κ. 206/98τ.Α'). 

4. Τη Γ6/4626/29.11.2001 Κοινή Υπουργική Απόφαση 
των Υπουργών Οικονομικών, Εσωτερικών, Δημόσιας Διοί¬ 
κησης και Αποκέντρωσης και Εθνικής Παιδείας και Θρη¬ 
σκευμάτων η οποία δημοσιεύθηκε στο ΦΕΚ 1640/ 
10.12.2001 τ.Α' και αφορά την ίδρυση στη Δ/νση Δευτε¬ 
ροβάθμιας Εκπαίδευσης Γ Αθήνας, Σχολικής Μονάδας 
Ειδικής Αγωγής (Σ.Μ.Ε.Α.), ως Εργαστηρίου Ειδικής 
Επαγγελματικής Εκπαίδευσης και Κατάρτισης Αιγάλεω 
(Ε.Ε.Ε.Ε.Κ.-Αιγάλεω). 

5. Την 156/03 απόφαση του Δημοτικού Συμβουλίου του 
Δήμου Αιγάλεω για σύσταση Νομικού Προσώπου μετο όνο¬ 
μα «30η Σχολική Επιτροπή - Εργαστήριο Ειδικής Επαγγελ- 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ματικής Εκπαίδευσης και Κατάρτισης (Ε.Ε.Ε.Ε.Κ.) Δήμου 
Αιγάλεω», αποφασίζουμε: 

1. Συστήνουμε στο Δήμο Αιγάλεω του Νομού Αττικής 
Νομικό Πρόσωπο με το όνομα: «30η Σχολική Επιτροπή - 
Εργαστήριο Ειδικής Επαγγελματικής Εκπαίδευσης και 
Κατάρτισης (Ε.Ε.Ε.Ε.Κ.) Δήμου Αιγάλεω», το οποίο διέπε- 
ται από τις διατάξεις του άρθρου 203 του Π.Δ/τος410/95. 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λώσιμων υλικών κ.λπ. 

β) Η αμοιβή των καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμό τους. 

δ) Η εισήγηση προς τις αντίστοιχες Διευθύνσεις 
Πρωτ/θμιας και Δευτ/θμιας Εκπαίδευσης για τον εφοδια¬ 
σμό από τον Οργανισμό Σχολικών Κτιρίων των σχολείων 
με έπιπλα και εξοπλιστικά είδη και από το Υπουργείο Εθνι¬ 
κής Παιδείας και Θρησκευμάτων με βιβλία για τις σχολι¬ 
κές βιβλιοθήκες και η αγορά εξοπλιστικών ή άλλων συνα¬ 
φών ειδών ή διδακτικών μέσων για τη λειτουργία του σχο¬ 
λείου από πιστώσεις του τακτικού προϋπολογισμού και 
του προγράμματος Δημοσίων Επενδύσεων. Με απόφαση 
των Υπουργών Εθνικής Παιδείας και Θρησκευμάτων και 
Οικονομικών καθορίζεται ο τρόπος χρηματοδότησης και 
η διαδικασία διαχείρισης των ανωτέρω πιστώσεων από τη 
Σχολική Επιτροπή. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων. 

στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3. Πόροι της Σχολικής Επιτροπής είναι: 

α) Η ετήσια επιχορήγηση του Κράτους. 

β) Η ετήσια επιχορήγηση του Δήμου. 

γ) Κάθε είδους προσφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

- Το Νομικό Πρόσωπο εκπροσωπείται στα δικαστήρια 
και σε κάθε δημόσια Αρχή από τον πρόεδρο του Δ.Σ. και 
όταν αυτός απουσιάζει ή κωλύεται, από τον Αντιπρόεδρο. 

- Κάλυψη δαπάνης 

1. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Αιγά¬ 
λεω το ύψος της οποίας δεν μπορεί να υπολογισθεί. 

2. Για την ανωτέρω δαπάνη έχει εγγράφει πίστωση σε βά¬ 
ρος του Κ.Α. 211.93 του προϋπολογισμού του Δήμου Αιγά¬ 
λεω οικονομικού έτους 2003, με τίτλο «Λειτουργικές Δαπά¬ 
νες Σχολικών Επιτροπών» και ποσό 1.030.000,00 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Απριλίου 2003 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 


Αριθ. 16341 (2) 

Τροποποίηση της συστατικής πράξης της αμιγούς διαδη¬ 
μοτικής επιχείρησης με την επωνυμία «Κέντρο νέων 
ευκαιριών και Υποστήριξης Γυναικών Δυτικής Αθή¬ 
νας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Την 5767/17.3.1994 απόφαση του Νομάρχη Δυτικής 
Αττικής, η οποία αφορά τη σύσταση διαδημοτικής επιχεί¬ 
ρησης με την επωνυμία «Κέντρο νέων ευκαιριών και Υπο¬ 
στήριξης Γυναικών Δυτικής Αθήνας» που δημοσιεύθηκε 
στο ΦΕΚ 232/5.4.94 τ.Β', όπως μεταγενέστερα τροποποι¬ 
ήθηκε με τις: 

α) 45518/5.11.99 απόφαση του Γενικού Γραμματέα Πε¬ 
ριφέρειας Αττικής που δημοσιεύθηκε στο ΦΕΚ 
2083/23.11.99 τ.Β', 

β) 17645/13.4.2000 απόφαση του Γενικού Γραμματέα 
Περιφέρειας Αττικής που δημοσιεύθηκε στο ΦΕΚ 586/ 

3.5.2000 τ.Β', 

γ) 18739/27.3.2001 απόφαση του Γενικού Γραμματέα 
Περιφέρειας Αττικής που δημοσιεύθηκε στο ΦΕΚ 384/ 

6.4.2001 τ.Β' και 

δ) 19956/5.4.2002 απόφαση του Γενικού Γραμματέα 
Περιφέρειας Αττικής που δημοσιεύθηκε στο ΦΕΚ 473/ 

17.4.2002. 

2. Τις διατάξεις των άρθρων 277 έως 284 του Π.Δ. 
410/95 (ΦΕΚ Α'231). 

3. Την 25027/84 απόφαση του Υπουργού Εσωτερικών 
που δημοσιεύθηκε στο ΦΕΚ 244/19.4.84τ.Β' όπως τροπο¬ 
ποιήθηκε μετηνπαρ. 13 του άρθρου 5 του Ν. 2307/1995. 

4. Τις παρ. 22, 23 και 24 του άρθρου 11 του Ν. 2503/97 
(Φ.Ε.Κ. 107/30.5.97 τ.Α'). 

5. Το 520/88 Π.Δ. (ΦΕΚ236τ.Α'/24.10.1988) όπως τρο¬ 
ποποιήθηκε με την παρ. 12 του άρθρου 5 του Ν. 2307/ 
1995. 

6. Την 2/02 απόφαση του Διαδημοτικού Οργάνου της 
Διαδημοτικής Επιχείρησης για τροποποίηση της συστατι¬ 
κής πράξηςτης αμιγούς διαδημοτικής επιχείρησης με την 
επωνυμία «Κέντρο νέων ευκαιριών και Υποστήριξης Γυ- 
ναικών Δυτικής Αθήνας», αποφασίζουμε: 

Τροποποιούμε το άρθρο 5 της 5767/17.3.1994 απόφα¬ 
σης του Νομάρχη Δυτικής Αττικής, ως εξής: 

5. Η διάρκεια της επιχείρησης ορίζεται εννέα (9) χρόνια 
και έξι (6) μήνες και αρχίζει από την ημερομηνία δημοσί- 
ευσηςτηςαπόφασηςτου Νομάρχη Δυτικής Αττικής, στην 
Εφημερίδα της Κυβερνήσεως και λήγει την μετά εννέα 
χρόνια και έξι μήνες, αντίστοιχη ημερομηνία, δηλαδή την 

6.10.2003. 

Κατά τα λοιπά ισχύει ως έχει η 5767/17.3.1994 απόφα¬ 
ση του Νομάρχη Δυτικής Αττικής όπως μεταγενέστερα 
τροποποιήθηκε. 

Κάλυψη δαπάνης. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού των Δήμων που 
μετέχουν στη διαδημοτική επιχείρηση με την επωνυμία 
«Κέντρο νέων ευκαιριών και Υποστήριξης Γ υναικών Δυτι¬ 
κής Αθήνας». 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Απριλίου 2003 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 
-♦- 

Αριθ. οικ. 3937 (3) 

Τροποποίηση της συστατικής πράξης του Νομικού Προ¬ 
σώπου με την επωνυμία «Σχολική Επιτροπή 6ου Δημο¬ 
τικού Σχολείου 4ου Νηπιαγωγείου Μυτιλήνης». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις του άρθρου 203 του Δ.Κ.Κ. (Π.Δ. 
410/95) και του Ν. 2503/30.5.97 (ΦΕΚ 107 Α') Διοίκηση - 
Οργάνωση - Στελέχωση της Περιφέρειας. 

2) Τις διατάξεις του άρθρου 5 του Ν. 1894/90 όπου ορί¬ 
ζεται ότι συνιστώνται δημοτικά ή κοινοτικά Ν.Π. με την 
επωνυμία «Σχολικές Επιτροπές». 

3) Την 534/2002 απόφαση του Δ.Σ. Μυτιλήνης. 

4) Την 10987/31.7.1991 απόφαση του Νομάρχη Λέσβου 
με την οποία έγινε η σύσταση του Νομικού Προσώπου με 
την επωνυμία «Σχολική Επιτροπή 6ου Δημοτικού Σχολεί¬ 
ου - 4ου Νηπιαγωγείου Μυτιλήνης». 

5) Την ανάγκη τροποποίησης της αρχικής συστατικής 
πράξης του Νομικού αυτού Προσώπου για να ενταχθεί 
ένα νέο σχολείο του Δήμου και συγκεκριμένα το 14ο Δη¬ 
μοτικό Σχολείο Μυτιλήνης. 

6) Την 1264/17.7.98 (ΦΕΚ 801/Β/30.7.98) απόφαση του 
Γενικού Γραμματέα Περιφέρειας Βορείου Αιγαίου για τη 
μεταβίβαση δικαιώματος υπογραφής στο Γενικό Δ/ντή 
της Περιφέρειας, αποφασίζουμε: 

Τροποποιούμε την 10987/31.7.1991 αρχική συστατική 
πράξη του Νομικού Προσώπου με την επωνυμία «Σχολική 
Επιτροπή 6ου Δημοτικού Σχολείου - 4ου Νηπιαγωγείου 
Μυτιλήνης» ως εξής: 

1) Ως προς την επωνυμία θα φέρει την παρακάτω: 

«Σχολική Επιτροπή 6ου Δημοτικού Σχολείου - 4ου Νη¬ 
πιαγωγείου και Μου Δημοτικού Σχολείου Μυτιλήνης». 

2) Ως προς τη σύνθεση του Διοικητικού Συμβουλίου το 
Νομικό Πρόσωπο διοικείται από 9μελές Διοικητικό Συμ¬ 
βούλιο αποτελούμενο από δύο (2) Δημοτικούς Συμβού¬ 
λους που ορίζονται με απόφαση του Δ.Σ. έκτων οποίων ο 
ένας ως Πρόεδρος που ορίζεται με απόφαση του Δημάρ¬ 
χου Μυτιλήνης. 

Τους τρεις (3) Δ/ντές των Σχολείων. 

Από έναν εκπρόσωπο των Συλλόγων Γονέων και Κηδε- 
μόνωντου 6ου & Μου Δημοτικού Σχολείου. 

Δύο (2) δημότες οριζόμενους από το Δημοτικό Συμβού¬ 
λιο. 

Κατά τα λοιπά ισχύει η 10987/31.7.1991 απόφαση του 
Νομάρχη Λέσβου. 

Με την απόφαση αυτή δεν προκαλείται δαπάνη σε βά¬ 
ρος του προϋπολογισμού του Δήμου. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 16 Απριλίου 2003 

Η Γενική Γ ραμματέας Περιφέρειας κ.α.α. 

Ο Γ ενικός Διευθυντής 
ΠΑΝ. ΣΕΡΑΪΔΗΣ 
-♦- 

Αριθ. οικ. 3936 (4) 

Τροποποίηση της συστατικής πράξης του Νομικού Προ¬ 
σώπου με την επωνυμία «Σχολική Επιτροπή 7ου Δημο¬ 
τικού Σχολείου - 5ου Νηπιαγωγείου - 7ου Νηπιαγωγεί¬ 
ου Δ. Μυτιλήνης». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις του άρθρου 203 του Δ.Κ.Κ. (Π.Δ. 
410/95) και του Ν. 2503/30.5.97 (ΦΕΚ 107 Α') Διοίκηση - 
Οργάνωση - Στελέχωση της Περιφέρειας. 

2) Τις διατάξειςτου άρθρου 5του Ν. 1894/90 όπου ορί¬ 
ζεται ότι συνιστώνται δημοτικά ή κοινοτικά Ν.Π. με την 
επωνυμία «Σχολικές Επιτροπές». 

3) Την 534/2002 απόφαση του Δ.Σ. Μυτιλήνης. 

4) Την 10975/31.7.1991 απόφαση του Νομάρχη Λέσβου 
με την οποία έγινε η σύσταση του Νομικού Προσώπου με 
την επωνυμία «Σχολική Επιτροπή 7ου Δημοτικού Σχολεί¬ 
ου - 5ου Νηπιαγωγείου - 7ου Νηπιαγωγείου Μυτιλήνης». 

5) Την ανάγκη τροποποίησης της αρχικής συστατικής 
πράξης του Νομικού αυτού Προσώπου για να ενταχθεί 
ένα νέο σχολείο του Δήμου και συγκεκριμένα το 15ο Δη¬ 
μοτικό Σχολείο Μυτιλήνης. 

6) Την 1264/17.7.98 (ΦΕΚ 801/Β/30.7.98) απόφαση του 
Γενικού Γραμματέα Περιφέρειας Βορείου Αιγαίου για τη 
μεταβίβαση δικαιώματος υπογραφής στο Γενικό Δ/ντή 
της Περιφέρειας, αποφασίζουμε: 

Τροποποιούμε την 10975/31.7.1991 αρχική συστατική 
πράξη του Νομικού Προσώπου με την επωνυμία «Σχολική 
Επιτροπή 7ου Δημοτικού Σχολείου - 5ου Νηπιαγωγείου - 
7ου Νηπιαγωγείου Μυτιλήνης» ως εξής: 

1) Ως προς την επωνυμία θα φέρει την παρακάτω: 

«Σχολική Επιτροπή 7ου Δημοτικού Σχολείου - 7ου Νη¬ 
πιαγωγείου - 5ου Νηπιαγωγείου -15ου Δημοτικού Σχολεί¬ 
ου Δήμου Μυτιλήνης». 

2) Ως προς τη σύνθεση του Διοικητικού Συμβουλίου το 
Νομικό Πρόσωπο διοικείται από 11 μελές Διοικητικό Συμ¬ 
βούλιο αποτελούμενο από δύο (2) Δημοτικούς Συμβού¬ 
λους έκτων οποίων ο ένας ως Πρόεδρος που ορίζεται με 
απόφαση του Δημάρχου Μυτιλήνης. 

Τους τέσσερις (4) Δ/ντές των Σχολείων. 

Τους τέσσερις (4) εκπροσώπους των Συλλόγων Γ ονέων 
και Κηδεμόνων των τεσσάρων Σχολείων. 

Ένα (1) δημότη οριζόμενο από το Δημοτικό Συμβούλιο. 

Κατά τα λοιπά ισχύει η 10975/31.7.1991 απόφαση του 
Νομάρχη Λέσβου. 

Με την απόφαση αυτή δεν προκαλείται δαπάνη σε βά¬ 
ρος του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 16 Απριλίου 2003 

Η Γενική Γραμματέας Περιφέρειας κ.α.α. 

Ο Γ ενικός Διευθυντής 
ΠΑΝ. ΣΕΡΑΪΔΗΣ 

-♦- 

Αριθ. 9453 (5) 

Τροποποίηση της 10722/2.6.1999 απόφασηςτου Γενικού 

Γραμματέα Περιφέρειας Ηπείρου περί σύστασης αμι¬ 
γούς Δημοτικής Επιχείρησης με την επωνυμία «ΑΝΑ¬ 
ΠΤΥΞΙΑΚΗ ΕΠΙΧΕΙΡΗΣΗ ΔΗΜΟΥΔΕΡΒΙΖΙΑΝΩΝ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 277 του Δ.Κ.Κ. (Π.Δ/γμα 
410/ 95). 

2. Την απόφαση του Υπουργού Εσωτερικών 25027/ 
9.4.84 (ΦΕΚ 244/19.4.84 τ.Β'). 

3. Το Π.Δ. 4/20.12.2002 (ΦΕΚ4/14.1.2003τ. Α'), περί με- 
τονομασίαςτου Δήμου Δερβιζιάνων σε Δήμο Λάκκας Σου- 
λίου. 

4. Την 32/2003 απόφαση του Δημοτικού Συμβουλίου 
Λάκκας Σουλίου και 

5. Την 20922/19.9.2001 (ΦΕΚ. 1271/Β/2.10.2001) από¬ 
φασή μας, «Μεταβίβαση αρμοδιοτήτων και παροχή εξου¬ 
σιοδότησης υπογραφής αποφάσεων, εγγράφων κ.λπ. με 
εντολή Γενικού Γραμματέα Περιφέρειας», αποφασίζου- 
με: 

Τροποποιούμε την παρ. 1 της 10722/2.6.1999 απόφα¬ 
σης του Γ ενικού Γ ραμματέα Περιφέρειας Ηπείρου ως 
εξής: 

Συστήνουμε στο Δήμο Λάκκας Σουλίου, του Νομού Ιω- 
αννίνων, επιχείρηση με την επωνυμία «ΑΝΑΠΤΥΞΙΑΚΗ 
ΕΠΙΧΕΙΡΗΣΗ ΔΗΜΟΥ ΛΑΚΚΑΣ ΣΟΥΛΙΟΥ». 

Κατά τα λοιπά ισχύει η προηγούμενη απόφασή μας. 

Κάλύψη δαπάνης: (Άρθρο 27 Ν. 2081/92). 

Με την παρούσα κανονιστική πράξη δεν προκαλείται 
δαπάνη σε βάρος του προϋπολογισμού του Δήμου Λάκ¬ 
κας Σουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 18 Απριλίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΒΑΣ. ΜΗΤΣΕΛΟΣ 

-♦- 

Αριθ. 9183 (6) 

Κατάργηση Νομικών Προσώπων (Σχολικών Επιτροπών) 
Δήμου Μολοσσών Νομού Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 203 παρ 7 του Δ.Κ.Κ. (Π.Δ. 
410/95). 

2. Τις ΕΣ: 12864/4.4.1995, ΕΣ: 10236/4.4.1991, ΕΣ: 
13862/17.5.1991, ΕΣ: 14460/25.4.1995, ΕΣ: 14480/ 


25.4.1995, ΕΣ: 14464/25.4.1995, ΕΣ: 16139/14.6.1991, 
ΕΣ:3403/13.2.1992, ΕΣ:23620/4.8.1991, ΕΣ: 11066/ 

19.4.1991, αποφάσεις του Νομάρχη Ιωαννίνων «περί συ- 
στάσεως Σχολικών Επιτροπών ως Ν.Π.Δ.Δ.» πρώην Κοι¬ 
νοτήτων και νυν Δ.Δ. Δήμου Μολοσσών. 

3. Την 21/2003 απόφαση του Δ.Σ. Μολοσσών. 

4. Την 20922/19.9.2001 (ΦΕΚ. 1271/Β/2.10.2001 ) από¬ 
φασή μας, «Μεταβίβαση αρμοδιοτήτων και παροχή εξου¬ 
σιοδότησης υπογραφής αποφάσεων, εγγράφων κ.λπ. με 
εντολή Γενικού Γραμματέα Περιφέρειας», αποφασίζου- 
με: 

Την κατάργηση των κατωτέρω Ν.Π.Δ.Δ. πρώην Κοινο¬ 
τήτων και νυν Δ.Δ. Δήμου Μολοσσών του Νομού Ιωαννί¬ 
νων: 

α) Σχολική Επιτροπή Δημοτικού Σχολείου - Γυμνασίου 
Βροσίνας. 

β) Σχολική Επιτροπή Δημοτικού Σχολείου Κάτω Βερενί¬ 
κης. 

γ) Σχολική Επιτροπή Α'Δημοτικού Σχολείου Άνω και Κά¬ 
τω Ζαλόγκου. 

δ) Σχολική Επιτροπή Δημοτικού Σχολείου Κάτω Βερενί- 
κης. 

ε) Σχολική Επιτροπή Δημοτικού Σχολείου Κάτω Ζαλό¬ 
γκου. 

στ) Σχολική Επιτροπή Δημοτικού Σχολείου Άνω Ζαλό¬ 
γκου.. 

ζ) Σχολική Επιτροπή Δημοτικού Σχολείου Βουτσαρά 

η) Σχολική Επιτροπή Δημοτικού Σχολείου Δεσποτικού. 

θ) Σχολική Επιτροπή Γ υμνασίου Κουρέντων. 

ι) Σχολική Επιτροπή Δημοτικού Σχολείου Ραδοβιζίου, 
που συστήθηκαν με τις ΕΣ: 12864/4.4.1995, ΕΣ: 
10236/4.4.1991, ΕΣ: 13862/17.5.1991, ΕΣ: 14460/ 
25.4.1995, ΕΣ:.14480/25.4.1995, 14464/25.4.1995, ΕΣ: 
16139/14.6.1991, ΕΣ: 3403/13.2.1992, ΕΣ: 23620/ 

4.8.1991, ΕΣ: 11066/19.4.1991 αποφάσεις του Νομάρχη 
Ιωαννίνων, αντίστοιχα, επειδή τα περισσότερα σχολεία 
έχουν κλείσει και συστήθηκαν δύο (2) νέες Σχολικές Επι¬ 
τροπές. 

Κάλυψη δαπάνης: (Άρθρο 27 Ν. 2081/92). 

Από την απόφαση αυτή δεν προκαλείται δαπάνη σε βά¬ 
ρος του προϋπολογισμού του Δήμου Μολοσσών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 16 Απριλίου 2003 

Με εντολή Γ ενικού Γ ραμματέα Περιφέρειας 
Ο Διευθυντής 
ΧΡΗΣΤΟΣ ΤΣΙΑΤΟΥΡΑΣ 

-♦- 

Αριθ. 4366 (7) 

Συγχώνευση των Κ.Α.Π.Η. του Δήμου Σοχού Νομού Θεσ¬ 
σαλονίκης σε ενιαίο νομικό πρόσωπο με την επωνυμία 
«Κέντρο Ανοικτής Προστασίας Ηλικιωμένων 
(Κ.Α.Π.Η.) Δήμου Σοχού». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 
(Δ.Κ.Κ.). 

2. Τις διατάξεις της παρ. 6 του άρθρου ΙΟΝ. 2503/1997. 

3. Τις συστατικές πράξεις των νομικών προσώπων δη¬ 
μοσίου δικαίου (Κ.Α.Π.Η.) του δήμου Σοχού με την επω¬ 
νυμία: 

•ΚΑΠΗΣΟΧΟΥΔΗΜΟΥΣΟΧΟΥ 

• ΚΑΠΗ ΑΣΚΟΥ ΔΗΜΟΥ ΣΟΧΟΥ 

• ΚΑΠΗ ΚΡΥΟΝΕΡΙΟΥ ΔΗΜΟΥ ΣΟΧΟΥ 

4. Την 25/2003 απόφαση του δημοτικού συμβουλίου 
Σοχού. 

5. Την 5631/26.7.2000 απόφαση του Γενικού Γραμμα¬ 
τέα Περιφέρειας Κεντρικής Μακεδονίας (ΦΕΚ 1339/2000 
τ.Β), περί ορισμού εισηγητών και μεταβίβαση εξουσίας 
υπογραφής εγγράφων και άλλων πράξεων στο Γενικό Δι¬ 
ευθυντή, στους προϊσταμένους Διευθύνσεων και προϊ¬ 
σταμένους Τμημάτων και Γραφείων των Υπηρεσιών της 
Περιφέρειας, αποφασίζουμε: 

1. Τη συγχώνευση των τριών νομικών προσώπων με την 
επωνυμία Κ.Α.Π.Η. Σοχού, Κ.Α.Π.Η. Ασκού, Κ.Α.Π.Η. 
Κρυονερίου του Δήμου Σοχού σε ενιαίο νομικό πρόσωπο 
με την επωνυμία «Κέντρο Ανοικτής Προστασίας Ηλικιω¬ 
μένων (Κ.Α.Π.Η.)» στο δήμο Σοχού του Νομού Θεσσαλο¬ 
νίκης. 

2. Οι σκοποί του νομικού προσώπου είναι: 

- Η πρόληψη βιολογικών, ψυχολογικών και κοινωνικών 
προβλημάτων των ηλικιωμένων ώστε να παραμείνουν αυ¬ 
τόνομα, ισότιμα και ενεργά μέλη του κοινωνικού συνόλου. 

- Η διαφώτιση και συνεργασίατου ευρύτερου κοινού και 
των ειδικών φορέων σχετικά με τα προβλήματα και τις 
ανάγκες των ηλικιωμένων. 

- Η έρευνα θεμάτων που αφορούν τους ηλικιωμένους. 

- Η παροχή ιατροκοινωνικής προστασίας στα ηλικιωμέ¬ 
να άτομα της περιοχής Δήμου Σοχού. 

-Σταπροστατευόμενα από το Κέντρο άτομα, παρέχεται 
ιατροφαρμακευτική περίθαλψη, φυσιοθεραπευτική αγω¬ 
γή, εργοθεραπεία, κοινωνική εργασία, μέριμνα για νοσο¬ 
κομειακή περίθαλψη, οργανωμένη ψυχαγωγία, καθώς και 
κάθε είδους εξυπηρέτηση. Επίσης υλική και ηθική βοή¬ 
θεια που θα τους τονώσει σωματικά και ψυχικά. 

3. Πόροι του Νομικού Προσώπου είναι: 

- Η ετήσια επιχορήγηση του Δήμου Σοχού, ύψους 
100.000 ευρώ, ποσό το οποίο δεν μπορεί να είναι μικρό¬ 
τερο τα επόμενα έτη και θα διαμορφώνεται ανάλογα με 
τις ανάγκες του ΚΑΠΗ και τις δυνατότητες του δήμου. 

- Κρατικές επιχορηγήσεις η κάθε νόμιμη πρόσοδος, εί¬ 
τε απευθείας στο ΚΑΠΗ, είτε προς το δήμο Σοχού για το 
ΚΑΠΗ. 

- Κάθε είδους συνδρομές, εισφορές, δωρεές και κλη¬ 
ροδοσίες. 

- Έσοδα από τη συμβολική συμμετοχή των μελών. 

- Εισπράξεις από το αντίτιμο πραγμάτων ή υπηρεσιών 
που παρέχονται από το ΚΑΠΗ. 

- Πρόσοδοι απάτην περιουσία του. 

- Κάθε άλλη νόμιμη πρόσοδος. 

4. Το νομικό πρόσωπο διοικείται από διοικητικό συμ¬ 
βούλιο, σύμφωνα με τις διατάξεις της παρ. 3 του άρθρου 
203 του Π.Δ. 401/1995. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του διοικητι¬ 
κού συμβουλίου και όταν αυτός απουσιάζει ή κωλύεται, 
από τον αντιπρόεδρο. 


6. Απάτη δημοσίευση της απόφασής μας για τη συγχώ¬ 
νευση στην Εφημερίδα της Κυβερνήσεως (ΦΕΚ) , το νέο 
Νομικό Πρόσωπο στο οποίο συγχωνεύτηκαντα άλλα υπο¬ 
καθίσταται αυτοδικαίως και χωρίς καμία άλλη διατύπωση, 
σε όλα εν γένει τα δικαιώματα και τις υποχρεώσεις των 
συγχωνευθέντων νομικών προσώπων εξομοιούμενο με 
καθολικό διάδοχο. 

7. Οι θέσεις του προσωπικού που υπηρετεί στο παρα¬ 
πάνω Νομικό Πρόσωπο μεταφέρονται αυτοδικαίως στο 
νέο νομικό πρόσωπο. Στις θέσεις αυτές με απόφαση του 
Διοικητικού Συμβουλίου εντάσσεται το προσωπικό με την 
ίδια σχέση με την οποία υπηρετούσε στα συγχωνευθέντα 
νομικά πρόσωπα. 

8. Από τη σύσταση του νέου νομικού προσώπου προκα- 
λείται ετησίως στο Δήμο Σοχού δαπάνη ύψους 100.000 
ευρώ τουλάχιστον για το τρέχον και για τα επόμενα οικο¬ 
νομικά έτη. Για τη δαπάνη αυτή έχει προβλεφθεί σχετική 
πίστωση στον προϋπολογισμό του Δήμου, Οικονομικού 
έτους 2003 (Κ.Α. 411.9β). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 31 Μαρτίου 2003 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 2665 (8) 

Σύσταση αμιγούς δημοτικής επιχείρησης στο Δήμο Κορ- 
θίου Νομού Κυκλάδων με την επωνυμία «Δημοτική Επι¬ 
χείρηση Ανάπτυξης Δήμου Κορθίου Άνδρου 
(Δ.Ε.Α.Κ.Α.)». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξειςτων άρθρων 277 και επομένων του Π.Δ. 
410/95 (Δ. Κ.Κ.). 

2. Τις διατάξεις του Ν. 2503/1997. 

3. Την 25027/9.4.1984 (ΦΕΚ 244/Β/19.4.1984) απόφαση 
του Υπουργού Εσωτερικών. 

4. Την 81/2002 απόφαση του Δημοτικού Συμβουλίου 
Κορθίου 

5. Την πλήρη οικονομοτεχνική μελέτη και την 
11770/13.8.2002 αξιολόγησή της από τη Διεύθυνση Σχε- 
διασμού και Ανάπτυξης της Περιφέρειας, αποφασίζουμε: 

1. Συνιστούμε στο Δήμο Κορθίου αμιγή Δημοτική Επι¬ 
χείρηση με την επωνυμία «Δημοτική Επιχείρηση Ανάπτυ¬ 
ξης Δήμου Κορθίου Άνδρου» (Δ.Ε.Α.Κ.Α.). 

2. Σκοπός της Επιχείρησης είναι: 

2.1 Η ολοκληρωμένη και ουσιαστική προώθηση και προ¬ 
βολή της τοπικής τουριστικής υποδομής, η οποία θα επι¬ 
τευχθεί μέσω της υλοποίησης των εξής ενδεικτικών ενερ¬ 
γειών: 

α) τη λειτουργία γραφείου για την παροχή πληροφο¬ 
ριών και υπηρεσιών στους επισκέπτες σε σχέση με τα 
αξιοθέατα, τις πολιτιστικές δραστηριότητες, τις εκδηλώ¬ 
σεις, κ.τ.λ., 

β) τη συμμετοχή σε εθνικές και διεθνείς τουριστικές εκ¬ 
θέσεις, 

γ) τη σύναψη προγραμματικών συμβάσεων για την αξιο¬ 
ποίηση και εκμετάλλευση των παραλίων, πολιτιστικών και 
λοιπών στοιχείωντου Δήμου, 
δ) την ανάληψη και υλοποίηση προγραμμάτων (εθνικών 
- κοινοτικών) προστασίας και ανάδειξης των οικοσυστη¬ 
μάτων, του αιγιαλού, των παρακτίων ζωνών και του φυσι¬ 
κού περιβάλλοντος, 

ε) την εκμετάλλευση τουριστικών περιπτέρων και κατα¬ 
στημάτων του Δήμου, 

στ) τη σύσταση και λειτουργία μουσειακών συλλογών, 
εκθέσεων και εκδηλώσεων προβολής του φυσικού και πο¬ 
λιτιστικού πλούτου της περιοχής του Κορθίου. 

2.2 Η προβολή και αξιοποίηση της πολιτιστικής κληρο¬ 
νομιάς με τις εξής ενδεικτικές ενέργειες: 

α) τη διοργάνωση συνεδρίων, ημερίδων, πνευματικών, 
εκπαιδευτικών, αθλητικών δραστηριοτήτων. 

β) τη διοργάνωση θεατρικών παραστάσεων και κινημα¬ 
τογραφικών προβολών, 

γ) την οργάνωση ανταλλαγών επισκέψεων μαθητικών 
ομάδων, ομάδων νεολαίας, κτλ., 
δ) τη διοργάνωση επιμορφωτικών σεμιναρίων που θα 
απευθύνονται τόσο στους αιρετούς εκπροσώπους της 
Αυτοδιοίκησης όσο και στους εργαζομένους στο χώρο 
αυτό, 

ε) τη δημιουργία και ανάπτυξη της αναγκαίας υποδομής 
για τη βελτίωση της ποιότητας της ζωής και της δημιουρ¬ 
γικής αξιοποίησης του ελεύθερου χρόνου των δημοτών 
και ειδικότερα των νέων, 

στ) τη συνεργασία με την εκπαιδευτική κοινότητα του 
Δήμου για την από κοινού προώθηση και υλοποίηση πολι¬ 
τιστικών, πνευματικών, παιδαγωγικών, εκπαιδευτικών, 
επιμορφωτικών και αθλητικών δραστηριοτήτων. 

2.3 Η κοινωνική ανάπτυξη - μέριμνα και την προώθηση 
τωνυπηρεσιώνπρόνοιας. Οι δραστηριότητες που θα ανα¬ 
πτυχθούν είναι ενδεικτικά οι ακόλουθες: 

α) η λειτουργία μονάδων για την παροχή κατ' οίκον νο¬ 
σηλείας /φροντίδας ηλικιωμένων ατόμων και ατόμων που 
χρήζουν βοήθεια (άτομα με ειδικές ανάγκες κτλ), 
β) η λειτουργία μονάδων για τη φιλοξενία ηλικιωμένων 
ατόμων, 

γ) η λειτουργία κέντρου δημιουργικής απασχόλησης 
παιδιών και παιδιών - εφήβων με ειδικές ανάγκες 
δ) η λειτουργία καλλιτεχνικών εργαστηρίων για όλες τις 
ηλικίες, 

ε) η δημιουργία νέων δομών και υπηρεσιών στους 
υπάρχοντες παιδικούς σταθμούς, 
στ) η λειτουργία νέων παιδικών - βρεφονηπιακών σταθ¬ 
μών και νηπιαγωγείων, 

ζ) η στήριξη οικογενειών και κοινωνικών ομάδων (π.χ. 
μετανάστες, πρόσφυγες κτλ.), 
η) η ανάληψη και υλοποίηση προγραμμάτων (εθνικών - 
κοινοτικών) για την προώθηση των ίσων ευ καιριώντων γυ¬ 
ναικών. 

2.4 Τη λειτουργία γραφείου Ανάπτυξης και Προγραμ¬ 
ματισμού με τις ακόλουθες ενδεικτικές δραστηριότητες: 

α) ενημέρωση των ενδιαφερομένων για την πραγματο¬ 
ποίηση επενδυτικών δραστηριοτήτων, 
β) ενημέρωση, επεξεργασία και υποβολή προτάσεων για 
υπαγωγή στα κοινοτικά προγράμματα και πρωτοβουλίες, 
γ) σύνταξη και υλοποίηση τοπικών αναπτυξιακών προ¬ 
γραμμάτων και την επισήμανση των αναγκαίων πόρων για 


την υλοποίηση τους από εθνικά και κοινοτικά προγράμ¬ 
ματα και πρωτοβουλίες, 

δ) λειτουργία τεχνικού γραφείου με αντικείμενο την εκ¬ 
πόνηση μελετών και την παροχή υποστήριξης επί τεχνι¬ 
κών θεμάτωντόσοτου Δήμου και των Δημοτικών Νομικών 
Προσώπων του όσο και φορέων και δημοτών, 
ε) ανάληψη πρωτοβουλιών και δράσεων για την αξιο¬ 
ποίηση των ήπιων μορφών ενέργειας της περιοχής του 
Κορθίου αλλά και ευρύτερα της νήσου Άνδρου, 
στ) εκπόνηση και οικονομική εκμετάλλευση εφαρμογών 
πληροφορικής, όπως είναι ο σχεδιασμός ιστοσελίδων 
στο διαδίκτυο, η εισαγωγή στοιχείων σε υπάρχουσες 
εφαρμογές, η παραγωγή εφαρμογών και λογισμικού, πο¬ 
λυμέσων, κ.λπ., 

ζ) δραστηριοποίηση στον τομέα της διαφήμισης, του 
ηλεκτρονικού εμπορίου και των γραφικών τεχνών με σκο¬ 
πό την παραγωγή ή/και την εκμετάλλευση εντύπων, φυλ¬ 
λαδίων, περιοδικών, εφημερίδων, ραδιοφωνικών και τη¬ 
λεοπτικών σταθμών, την παροχή υπηρεσιών προβολής, 
διαφήμισης και διαχείρισης κινητών και ακινήτων, κλπ., 
η) παροχή υπηρεσιών κοινής ωφέλειας, όπως ενέργεια, 
τηλεπικοινωνίες, συγκοινωνία, ταχυδρομεία, κλπ., καθώς 
και παροχή χρηματοοικονομικών υπηρεσιών. 

3. Η χρονική διάρκεια της υπό σύσταση αμιγούς Δημο¬ 
τική Επιχείρησης Ανάπτυξης Δήμου Κορθίου θα είναι αό¬ 
ριστου χρόνου. 

4. Έδρα της Επιχείρησης είναι ο Δήμος Κορθίου. Τα 
τμήματα της επιχείρησης θα στεγασθούν σε χώρους που 
θα παραχωρήσει στη Δημοτική Επιχείρηση ο Δήμος Κορ¬ 
θίου, στον οικισμό Όρμου Κορθίου. 

5. Η Δημοτική Επιχείρηση διοικείται από συμβούλιο, το 
οποίο αποτελείται από εννέα (9) μέλη. 

Από τα μέλη αυτά: 

• Τέσσερις (4) είναι αιρετοί εκπρόσωποι του Δήμου 
Κορθίου (ο ένας τουλάχιστον πρέπει να προέρχεται από 
την μειοψηφία). 

• Τρεις εκπρόσωποι τοπικών κοινωνικών φορέων. 

• Δύο (2) μέλη είναι δημότες ή μόνιμοι κάτοικοι του Δή¬ 
μου , που έχουν πείρα ή γνώσεις σχετικές με τα αντικείμε¬ 
να της επιχείρησης. 

Αιρετοί εκπρόσωποι του Δήμου μπορούν να είναι ο Δή¬ 
μαρχος, ή μέλη του Δημοτικού Συμβουλίου. 

6. Ο Δήμος Κορθίου θα καταβάλλει στην Επιχείρηση 
χρηματικό ποσό 30.000,00 ευρώ ως αρχικό κεφάλαιο για 
την κάλυψη των λειτουργικών δαπανών. Η πρώτη δόση θα 
καταβληθεί με τον προϋπολογισμό του έτους 2003. 

7. Πόροι της επιχείρησης είναι: 
α) Η εισφορά του Δήμου. 

β) Τα έσοδα από τη διάθεση των προϊόντων της, τη χρή¬ 
ση των υπηρεσιών που παρέχει και των έργων της. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Πρόσοδοι από τη δική της περιουσία, 
ε) Κάθε είδους επιχορηγήσεις που προέρχονται από δη¬ 
μόσιους ή ιδιωτικούς φορείς, φυσικά ή νομικά πρόσωπα 
από την Ελλάδα ή το εξωτερικό. 

8. Η επιχείρηση διαλύεται: 

α) με απόφαση του Δημοτικού Συμβουλίου Κορθίου, 
που λαμβάνεται με την απόλυτη πλειοψηφία του συνολι¬ 
κού αριθμού των μελών του 
β) σε περίπτωση πτώχευσής της. 

Τη διάλυση της επιχείρησης ακολουθεί η εκκαθάρισή 
της. Στην περίπτωση αυτή η εκκαθάριση γίνεται από εκ- 
καθαριστές που ορίζει με απόφασή του το Δημοτικό Συμ¬ 
βούλιο. Μετά την εκκαθάριση της περιουσίας της επιχεί¬ 
ρησης, όσα περιουσιακά στοιχεία απομένουν περιέρχο¬ 
νται στο Δήμο Κορθίου. 

Ακροτελεύτια διάταξη 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Κορθίου 
για το έτος 2003 το ποσόν των 30.000,00 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 22 Απριλίου 2003 

Η Γενική Γραμματέας Περιφέρειας 
ΜΑΡΘΑ ΣΗΜΑΝΤΩΝΗ 

-♦- 

Αριθ. 4461 (9) 

Σύσταση αμιγούς δημοτικής επιχείρησης στο Δήμο Θή¬ 
ρας Νομού Κυκλάδων με την επωνυμία «Δημοτική Επι¬ 
χείρηση Ανάπτυξης Δήμου Θήρας». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 277 και επομένων του Π.Δ. 
410/95 (Δ.Κ.Κ.). 

2. Τις διατάξειςτου Ν. 2503/1997. 

3. Την 25027/9.4.1984 (ΦΕΚ 244/Β/19.4.1984) απόφαση 
του Υπουργού Εσωτερικών. 

4. Την 2/2003 απόφαση του Δημοτικού Συμβουλίου Θή¬ 
ρας. 

5. Την πλήρη οικονομοτεχνική μελέτη και την 
2520/19.02.2003 αξιολόγησή της από τη Διεύθυνση Σχε- 
διασμού και Ανάπτυξης της Περιφέρειας, αποφασίζουμε: 

1. Συνίσταται στο Δήμο Θήρας του Ν. Κυκλάδων αμιγή 
δημοτική επιχείρηση με την επωνυμία «ΔΗΜΟΤΙΚΗ ΕΠΙ¬ 
ΧΕΙΡΗΣΗ ΑΝΑΠΤΥΞΗΣ ΔΗΜΟΥ ΘΗΡΑΣ», ως ίδιο Νομικό 
Πρόσωπο Ιδιωτικού Δικαίου το οποίο διέπεται από τις δια¬ 
τάξεις των άρθρων 277 έως 292 και 304 του Δ.Κ.Κ. (Π.Δ. 
410/95). (Δ.Κ.Κ.), όπως τροποποιήθηκε με το Ν. 2503/97 
ΦΕΚ 107/Α/30.05.97 (άρθρο 11, παρ. 23) των άρθρων 279, 
280 και 281 όπως αυτά τροποποιήθηκαν με τον ίδιο νόμο 
2503/97 (άρθρο 11 παρ. 24) των άρθρων 282 - 284 και την 
25027/1984 απόφαση του Υπουργού Εσωτερικών. 

2. Σκοποί της επιχείρησης 

Σκοποί της επιχείρησης είναι: 

2.α. Λειτουργία γραφείου Ανάπτυξης και Προγραμματι¬ 
σμού με τις ακόλουθες δραστηριότητες: 

• Την ενημέρωση των ενδιαφερομένων για την πραγ¬ 
ματοποίηση επενδυτικών δραστηριοτήτων, 

• Την ενημέρωση, επεξεργασία και υποβολή προτάσε¬ 
ων για υπαγωγή στα κοινοτικά προγράμματα και πρωτο¬ 
βουλίες. 

• Τη σύνταξη και υλοποίηση τοπικών αναπτυξιακών 
προγραμμάτων και την επισήμανση των αναγκαίων πό- 
ρωνγιατην υλοποίησήτους από εθνικά και κοινοτικάπρο- 
γράμματα και πρωτοβουλίες. 

• Τη λειτουργία τεχνικού γραφείου με αντικείμενο την 
εκπόνηση μελετώνκαιτηνπαροχή υποστήριξηςεπίτεχνι- 


κώ ν θεμάτων τόσο το υ δή μο υ και των Δη μοτικών Ν ομικών 
Προσώπων του όσο και φορέων και δημοτών. 

2. β. Κοινωνική ανάπτυξη - μέριμνα και την προώθηση 
των υπηρεσιών πρόνοιας. 

Οι δραστηριότητες που θα αναπτυχθούν είναι οι ακό¬ 
λουθες: 

• Η λειτουργία μονάδων για την παροχή κατ'οίκον νο¬ 
σηλείας ηλικιωμένων ατόμων και ατόμων που χρήζουν 
βοήθεια (άτομα με ειδικές ανάγκες κτλ). 

• Η λειτουργία μονάδων για τη φιλοξενία ηλικιωμένων 
ατόμων. 

• Τη λειτουργία κέντρου δημιουργικής απασχόλησης 
παιδιών και παιδιών - εφήβων με ειδικές ανάγκες. 

• Τη λειτουργία καλλιτεχνικών εργαστηρίων για όλες 
τις ηλικίες. 

• Τη δημιουργία νέων δομών και υπηρεσιών στους 
υπάρχοντες παιδικούς σταθμούς. 

• Τη λειτουργία νέων παιδικών - βρεφονηπιακών σταθ¬ 
μών και νηπιαγωγείων. 

• Τη στήριξη οικογενειών και κοινωνικών ομάδων (π.χ. 
μετανάστες, πρόσφυγες κτλ). 

• Την ανάληψη και υλοποίηση προγραμμάτων (εθνικών 
- κοινοτικών) για την προώθηση των ίσων ευκαιριών των 
γυναικών. 

• Τη λειτουργία κέντρου διδασκαλίας της ελληνικής 
γλώσσας και ιστορίας για παιδιά και ενηλίκους οικονομι¬ 
κούς πρόσφυγες και μετανάστες. 

Η ανάπτυξη των ανωτέρω δραστηριοτήτων από το Δή¬ 
μο υπό την επιχειρηματική μορφή (ιδιωτικοοικονομικά 
κριτήρια) θα προσφέρει κύρια αναβάθμιση των προσφε- 
ρόμενων υπηρεσιών από το Δήμο, θα δημιουργήσει νέες 
θέσεις εργασίας και θα προσφέρει ικανοποιητικά εισοδή¬ 
ματα στους εργαζομένους της. Τα θετικό αποτέλεσμα 
από τη λειτουργία της (κέρδος) θα διατεθεί από τη δημο¬ 
τική αρχή σε επενδύσεις σε τομείς ανάπτυξης καθώς επί¬ 
σης και στην κατασκευή μικρών έργων υποδομής, τα 
οποία θα συμβάλουν στην αντιμετώπιση ουσιαστικών 
αναγκών. 

3. Διοίκηση της επιχείρησης 

Η Δημοτική επιχείρηση διοικείται από επταμελές (7) Δι¬ 
οικητικό Συμβούλιο, που τα μέλη του ορίζονται μαζί με 
τους αναπληρωτές τους από το Δημοτικό Συμβούλιο. 

Από τα μέλη αυτά: 

■ Τέσσερις (4) είναι αιρετοί εκπρόσωποι του Δήμου ( ο 
ένας τουλάχιστον πρέπει να προέρχεται από τη μειοψη¬ 
φία) 

• Ένας (1) είναι εκπρόσωπος των εργαζομένων στην 
επιχείρηση, αν αυτή απασχολεί πάνω από είκοσι (20) ερ¬ 
γαζομένους. 

• Δύο (2) είναι εκπρόσωποι τοπικών κοινωνικών φορέ¬ 
ων. 

• Τα υπόλοιπα μέλη είναι δημότες ή μόνιμοι κάτοικοι 
του Δήμου, που έχουν πείρα ή γνώσεις σχετικές με το 
αντικείμενο της επιχείρησης. 

Αιρετοί εκπρόσωποι του Δήμου μπορούν να είναι ο Δή¬ 
μαρχος ή τα μέλη του Δημοτικού Συμβουλίου. 

Ο εκπρόσωπος των εργαζομένων εκλέγεται από τη Γε¬ 
νική Συνέλευσή των. 

4. Χρονική διάρκεια της επιχείρησης 

Η χρονική διάρκεια της επιχείρησης καθορίζεται να εί¬ 
ναι αορίστου χρόνου και ξεκινά από τη δημοσίευση της 

κατά νόμο απόφασης του Γενικού Γραμματέα Περιφέρει¬ 
ας στην Εφημερίδα της Κυβερνήσεως. 

5. Έδρα της επιχείρησης 

Η έδρα της επιχείρησης θα είναι ο Δήμος Θήρας, Ν. Κυ¬ 
κλάδων, Περιφέρειας Ν. Αιγαίου. 

6. Αρχικό κεφάλαιο της επιχείρησης 

Ο Δήμος Θήρας διαθέτει στην επιχείρηση χρηματικό 
ποσό 47.717 ευρώ ως αρχικό κεφάλαιο της επιχείρησης. 

7. Πόροι της επιχείρησης 

Πόροι της επιχείρησης είναι τα έσοδα από την άσκηση 
των δραστηριοτήτων της, οι πρόσοδοι από την περιουσία 
της, δάνεια, κληρονομιές, εισφορές, δωρεές και λοιπές 
επιχορηγήσεις. 

8. Διάλυση της επιχείρησης 

Η επιχείρηση διαλύεται με απόφαση του Δημοτικού 
Συμβουλίου, με την απόλυτη πλειοψηφία των μελών του 
και σε περίπτωση πτώχευσης της επιχείρησης. Τη διάλυ¬ 
ση της επιχείρησης ακολουθεί η εκκαθάριση. Μετά την 
εκκαθάριση της περιουσίας της επιχείρησης όσα περιου¬ 
σιακά στοιχεία απομένουν περιέρχονται στο Δήμο Θήρας 
που την έχει συστήσει. 

9. Νομικό καθεστώς λειτουργίας της επιχείρησης 

Η επιχείρηση θα έχει τη μορφή της αμιγούς δημοτικής 
επιχείρησης (ίδιο Νομικό Πρόσωπο Ιδιωτικού Δικαίου), 
που συστήνεται από έναν (1) ΟΤΑ και της οποίας η σύ¬ 
σταση και λειτουργία διέπεται από τα άρθρα 277 έως και 
284, το άρθρο 287 και το άρθρο 291 του Δ.Κ.Κ. (Π.Δ. 
410/95) και την 25027/1984 απόφαση του Υπουργού Εσω¬ 
τερικών (ΦΕΚ 244/Β/19.4.1984). 

Κάλυψη δαπάνης: Από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Δήμου Θήρας ύψους 47.717 Ευρώ και έχει εγγράφει 
πίστωση για το σκοπό αυτό στον προϋπολογισμό έτους 
2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 16 Απριλίου 2003 

Η Γενική Γραμματέας Περιφέρειας κ.α.α. 

Η Γενική Διευθύντρια 
ΜΑΡΙΑ ΚΑΡΑΔΗΜΗΤΡΙΟΥ 

-♦- 

Αριθ. 4460 (10) 

Σύσταση αμιγούς δημοτικής επιχείρησης στο Δήμο Θή¬ 
ρας Νομού Κυκλάδων με την επωνυμία «Δημοτική Επι¬ 
χείρηση Πολιτιστικής-Τουριστικής Ανάπτυξης Δήμου 
Θήρας». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 277 και επομένων του Π.Δ. 
410/95 (Δ. Κ.Κ.). 

2. Τις διατάξεις του Ν. 2503/1997. 

3. Την 25027/9.4.1984 (ΦΕΚ 244/Β/19.4.1984) απόφαση 
του Υπουργού Εσωτερικών. 

4. Την 17/2002 απόφαση του Δημοτικού Συμβουλίου 
Θήρας. 


5. Την πλήρη οικονομοτεχνική μελέτη και την 11771/ 
13.08.2002 αξιολόγησή της από τη Διεύθυνση Σχεδια- 
σμού και Ανάπτυξης της Περιφέρειας, αποφασίζουμε: 

1. Συνίσταται στον Δήμο Θήρας του Ν. Κυκλάδων αμιγή 
δημοτική επιχείρηση με την επωνυμία ΔΗΜΟΤΙΚΗ ΕΠΙ¬ 
ΧΕΙΡΗΣΗ ΠΟΛΙΤΙΣΤΙΚΗΣ ΚΑΙ ΤΟΥΡΙΣΤΙΚΗΣ ΑΝΑΠΤΥΞΗΣ 
ΔΗΜΟΥ ΘΗΡΑΣ», ως ίδιο Νομικό Πρόσωπο Ιδιωτικού Δι¬ 
καίου το οποίο διέπεται απότις διατάξεις των άρθρων 277 
έως 292 και 304 του Δ.Κ.Κ. (Π.Δ. 410/95). (Δ.Κ.Κ.), όπως 
τροποποιήθηκε με τον Ν. 2503/97 ΦΕΚ 107/Α/30.5.97 (άρ¬ 
θρο 11, παρ. 23) των άρθρων 279, 280 και 281 όπως αυτά 
τροποποιήθηκαν με τον ίδιο νόμο 2503/97 (άρθρο 11 παρ. 
24) των άρθρων 282 - 284 και την 25027/1984 απόφαση 
του Υπουργού Εσωτερικών. 

2. Σκοποί επιχείρησης 

Σκοποί της επιχείρησης είναι: 

2.α Στον τομέα του πολιτισμού. 

• Η ουσιαστική και ολοκληρωμένη πολιτιστική ανάπτυ¬ 
ξη του Δήμου Θήρας καθώς και η ενεργητική - συνειδητή 
συμμετοχή των πολιτών στην πολιτιστική ζωή του Δήμου. 

• Η δημιουργία της απαραίτητης τουριστικής υποδο¬ 
μής. 

• Η προβολή και αξιοποίηση της πολιτιστικής κληρονο¬ 
μιάς του τόπου. 

• Η διοργάνωση πολιτιστικών, κοινωνικών και αθλητι¬ 
κών εκδηλώσεων. 

• Η διοργάνωση επιμορφωτικών σεμιναρίων που θα 
απευθύνονται τόσο στους αιρετούς εκπροσώπους της 
Αυτοδιοίκησης όσο και στους εργαζόμενους στο χώρο 
αυτό. Στόχος των επιμορφωτικών προγραμμάτων είναι η 
συνεχή ενημέρωση των αιρετών και εργαζομένων στην 
Αυτοδιοίκηση πάνω σε θέματα που αφορούντο χώρο της 
Αυτοδιοίκησης αλλά και γενικότερα. 

• Η ενημέρωση των πολιτών με την έκδοση ενημερωτι¬ 
κών δελτίων και εκπομπών στα ΜΜΕ. 

• Η έκδοση εντύπων και βιβλίων. 

• Η διάδοση και η ανάπτυξη της καλλιτεχνικής παιδείας 
στους τομείς της μουσικής, του χορού, του κινηματογρά¬ 
φου, του θεάτρου, και άλλων οπτικοακουστικών μέσων 
καθώς και των εικαστικών τεχνών. 

• Η δημιουργία και ανάπτυξης της αναγκαίας υποδο¬ 
μής για τη βελτίωση της ποιότητας της ζωής και την δημι¬ 
ουργική αξιοποίηση του ελεύθερου χρόνου των κατοίκων 
του Δήμου και ιδιαίτερα των νέων. 

• Η ανάπτυξη της συνεργασίας με τους πολιτιστικούς 
φορείς του Δήμου αλλά και του νησιού και η παροχή με 
κάθε δυνατό τρόπο ηθικής και υλικής βοήθειας και τεχνι¬ 
κής υποστήριξης, με στόχο την ενίσχυση της ερασιτεχνι¬ 
κής δημιουργίας και την διερεύνηση του πεδίου των πρω¬ 
τοβουλιών και των παρεμβάσεών τους. 

• Η συνεργασία με την εκπαιδευτική κοινότητα του νη¬ 
σιού για την από κοινού προώθηση και υλοποίηση πολιτι¬ 
στικών, πνευματικών, παιδαγωγικών, εκπαιδευτικών, επι¬ 
μορφωτικών και αθλητικών δραστηριοτήτων μέσα και 
έξω από τα σχολεία και η εξασφάλιση της ουσιαστικής 
συμμετοχής των μαθητικών κοινοτήτων και της νεολαίας 
γενικότερα στις δραστηριότητες της επιχείρησης. 

2.β Στον τομέα του τουρισμού 

• Η σύναψη προγραμματικών συμβάσεων για την αξιο¬ 
ποίηση και εκμετάλλευση των παραλιών του Δήμου κατά 
τη θερινή περίοδο. 

• Η συμμετοχή σε τουριστικές και λοιπές εκθέσεις τόσο 
στο εσωτερικό όσο και στο εξωτερικό με στόχο την προ¬ 
βολή του Δήμου και των παραγωγικών φορέων της περιο¬ 
χής- 

• Η λειτουργία γραφείου πληροφοριών. 

• Η φύλαξη και οικονομική εκμετάλλευση του ηφαιστεί¬ 
ου της Σαντορίνης. 

• Η έκδοση εντύπων και βιβλίων των φορέων της Σα¬ 
ντορίνης και των επαγγελματιών στο χώρο του τουρισμού 
για τη χάραξη και υλοποίηση πολιτικής αναβάθμισης και 
περαιτέρω ανάπτυξης του τουρισμού. 

• Ο σχεδιασμός και η υλοποίηση ενεργειών και δράσε¬ 
ων για την ανάπτυξη εναλλακτικών μορφών τουρισμού, 
όπως είναι ο θρησκευτικός, ιστορικός, περιηγητικός, οι¬ 
κολογικός, κ.λπ. 

• Ο σχεδιασμός και η συμμετοχή σε εθνικά και κοινοτι¬ 
κά προγράμματα και πρωτοβουλίες. 

3. Διοίκηση της επιχείρησης 

Η επιχείρηση θα διοικείται από 7 μελές Διοικητικό Συμ¬ 
βούλιο με την εξής σύνθεση: 

• Τέσσερις (4) αιρετούς - μέλη του Δημοτικού Συμβου¬ 
λίου έκτων οποίων ο ένας προέρχεται από τη μειοψηφία. 

• Δύο (2) εκπροσώπους τοπικών κοινωνικών φορέων. 

• Ένας (1) δημότης ευαισθητοποιημένος και γνώστης 
των κοινωνικών προβλημάτων του τόπου. 

Η θητεία του Διοικητικού Συμβουλίου ακολουθεί τη θη¬ 
τεία του Δημοτικού Συμβουλίου και σε κάθε περίπτωση 
λήγει το αργότεροτρεις μήνες μετά την εγκατάσταση του 
νέου Δημοτικού Συμβουλίου. 

4. Διάρκεια της επιχείρησης 

Η διάρκεια της επιχείρησης καθορίζεται σε αορίστου 
χρόνου. 

5. Έδρα της επιχείρησης 

Η έδρα της επιχείρησης θα είναι ο Δήμος Θήρας, Ν. Κυ¬ 
κλάδων, Περιφέρειας Ν. Αιγαίου. 

6. Αρχικό κεφάλαιο επιχείρησης 

Ο Δήμος Θήρας διαθέτει στην επιχείρηση χρηματικό 
ποσό 42.730 ευρώ ως αρχικό κεφάλαιο της επιχείρησης. 

7. Πόροι της επιχείρησης 

Έσοδα από τις δραστηριότητες όπως αναφέρονται στη 
μελέτη, δωρεές, κληροδοτήματα, εισφορές και από την 
περιουσία της επιχείρησης. 

8. Διάλυση της επιχείρησης 

Η επιχείρηση διαλύεται με απόφαση του Δημοτικού 
Συμβουλίου με την απόλυτη πλειοψηφία των μελών του 
και σε περίπτωση πτώχευσης της επιχείρησης. Τη διάλυ¬ 
ση της επιχείρησης ακολουθεί η εκκαθάριση. 

9. Νομικό καθεστώς λειτουργίας επιχείρησης 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και εποπτεία της επιχείρησης διέπονται από τις σχε¬ 
τικές με τις δημοτικές και κοινοτικές επιχειρήσεις διατά- 
ξειςτου Π.Δ. 410/1995 (Δ.Κ.Κ.) καιτην25027/84απόφαση 
του Υπουργού Εσωτερικών (ΦΕΚ244/Β/19.4.1984). 

Κάλυψη δαπάνης: Από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Δήμου Θήρας ύψους 42.730 Ευρώ και έχει εγγράφει 
πίστωση για το σκοπό αυτό στον προϋπολογισμό έτους 
2003. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 16 Απριλίου 2003 

Η Γενική Γραμματέας Περιφέρειας κ.α.α. 

Η Γενική Διευθύντρια 
ΜΑΡΙΑ ΚΑΡΑΔΗΜΗΤΡΙΟΥ 

-♦- 

Αριθ. 12663 (11) 

Κύρωση αναμόρφωσης της οριστικής διανομής 
συν/σμού Νησιού έτους 1993-94 στο Ν. Πέλλας. 

Ο ΝΟΜΑΡΧΗΣ ΠΕΛΛΑΣ 

Έχοντας υπόψη: 

1. Τις διατάξεις του Ν. 3200/55 «περί διοικητικής αποκε- 
ντρώσεως». 

2. Τις διατάξεις του άρθρου 2 του Β.Δ. 733/69 «περί με- 
ταβιβάσεως αρμοδιοτήτωντου Υπ. Γεωργίας στους οικεί¬ 
ους Νομάρχες. 

3. Το άρθρο 191 του Αγρ. Κώδικα, όπως τροποποιήθηκε 
και συμπληρώθηκε με το άρθρο 25 του Ν.Δ. 3958/59. 

4. Το άρθρο 16 του Α.Ν. 431/68 περί κυρώσεως 
αναμ/σων διανομών. 

5. Τους κτηματολογικούς πίνακες και τα διαγράμματα 
κ.λπ. στοιχεία της Ο.Δ. του συν/σμού Νησιού έτους 1993- 
94. 

6. Την από 14.2.2003 απόφαση της ΕΟΔ, αποφασίζου¬ 
με: 

Κυρώνουμε τη μερική αναμόρφωση της Οριστικής Δια¬ 
νομής του συν/σμού Νησιού έτους 1993-94, που επήλθε 
με την από 14.2.2003 απόφαση της ΕΟΔ, σύμφωνα με τις 
διατάξεις του Αγρ. Κώδικα, όπως αυτό φαίνεται στα δια¬ 
γράμματα, τα κτηματολογικά στοιχεία της ΟΔ του 
συν/σμού Νησιού έτους 1993-94 και την παραπάνω ανα- 
φερόμενη από 14.2.2003 απόφαση της ΕΟΔ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 11 Απριλίου 2003 

Με εντολή Νομάρχη 
Ο Β' Βοηθός Νομάρχη 
ΑΛ. ΠΑΡΑΣΚΕΥΟΠΟΥΛΟΣ 

-♦- 

( 12 ) 

Απόρριψη άδειας μεταλλευτικών ερευνών της Μαρίκας 
Ζωγράφου του Κων/νου. 

Ο ΝΟΜΑΡΧΗΣ ΡΟΔΟΠΗΣ 

Με τη ΔΙΒΜ/Φ24.249/357/21.4.2003 απόφαση του Νο¬ 
μάρχη Ροδόπης, που εκδόθηκε σύμφωνα με τις διατάξεις 
του Ν.Δ/τος 210/73, απορρίφθηκε για λόγους προστα¬ 
σίας των Αρχαιοτήτων και γενικότερα του περιβάλλοντος, 
η από 23.11.2001 αίτηση της Μαρίκας Ζωγράφου του 
Κωνσταντίνου κατοίκου Θεσσαλονίκης, που επιδόθηκε 
νόμιμα και καταχωρήθηκε στο Ειδικό Βιβλίο Μεταλλείων 
πο υ τη ρείται στη Ν ο μαρχία με Α. Β. Μ. 624, με τη ν οποία ζή¬ 
τησε τη χορήγηση αδείας μεταλλευτικών ερευνών σε χώ¬ 
ρο έκτασης 2.892,50 στρεμμάτων, ευρισκόμενο στην πε¬ 
ριφέρεια του Δήμου Σαπών του Νομού Ροδόπης (οικι¬ 
σμός Πετρωτά), που έχει τα εξής όρια: 

1. Τ.Σ. Α Α.Σ. Χ= +10.200 Ψ = +14.400 και από εκεί στο 

2. Τ.Σ. Β Α.Σ. Χ= +13.500 Ψ = + 15.150 και από εκεί στο 

3. Τ.Σ. Γ Α.Σ. Χ= +13.700 Ψ= +15.900 και από εκεί στο 

4. Τ.Σ. Δ Α.Σ. Χ= +13.500 Ψ = +14.900 και από εκεί στο 

5. Τ.Σ. Ε Α.Σ. X— + 8.800 Ψ= +12.700 και από εκεί στο 

αρχικό Τ.Σ. Α. 

Οι αζιμουθιακές συντεταγμένες των ορίων του ανωτέ¬ 
ρω χώρου αναφέρονται στο κέντρο φύλλου του Επιτελι¬ 
κού Χάρτη ΜΑΡΩΝΕΙΑ, με κλίμακα 1:100.000, όπου Ε=40° 
45' και Μ = + 1°45'. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Νομάρχης 

ΑΡΙΣΤΕΙΔΗΣ ΓΙΑΝΝΑΚΙΔΗΣ 

-♦- 

(13) 

Απόρριψη άδειας μεταλλευτικών ερευνών της Ασπασίας 
Ζωγράφου του Γεωργίου. 

Ο ΝΟΜΑΡΧΗΣ ΡΟΔΟΠΗΣ 

Με τη ΔΙΒΜ/Φ24.252/358/21.4.2003 απόφαση του Νο¬ 
μάρχη Ροδόπης, που εκδόθηκε σύμφωνα με τις διατάξεις 
του Ν.Δ/τος 210/73, απορρίφθηκε για λόγους προστα¬ 
σίας των Αρχαιοτήτων και γενικότερα του περιβάλλοντος 
και των δασών, η από .4.2002 αίτηση της Ασπασίας Ζω- 
γάφου του Γεωργίου, κατοίκου Θεσσαλονίκης, που επι- 
δόθηκε νόμιμα και καταχωρήθηκε στο Ειδικό Βιβλίο Με- 
ταλλείωνπου τηρείται στη Νομαρχία με Α.Β. Μ. 627, με την 
οποία ζήτησε τη χορήγηση αδείας μεταλλευτικών ερευ¬ 
νών σε χώρο έκτασης 8.280 στρεμμάτων, ευρισκόμενο 
στην περιφέρεια του Δήμου Μαρώνειας του Νομού Ρο¬ 
δόπης (οικισμοί Ασκητές και Μαρώνεια), που έχει τα εξής 
όρια: 


1. Τ.Σ. Α Α.Σ. Χ=+ 7.000 Ψ = +19.500 και από εκεί στο 

2. Τ.Σ. Β Α.Σ. Χ=+ 7.600 Ψ = +16.000 και από εκεί στο 

3. Τ.Σ. Γ Α.Σ. Χ=+5.100 Ψ = +17.300 και από εκεί στο 

4. Τ.Σ. Δ Α.Σ. Χ=+4.900 Ψ= +18.800 και από εκεί στο 

5. Τ.Σ. Ε Α.Σ. X— + 6.350 Ψ=+21.400 και από εκεί στο 

6. Τ.Σ. Ζ Α.Σ. X— + 6.800 Ψ =+21.400 και από εκεί στο 

αρχικό Τ.Σ. Α. 

Οι αζιμουθιακές συντεταγμένες των ορίων του ανωτέ¬ 
ρω χώρου αναφέρονται στο κέντρο φύλλου του Επιτελι¬ 
κού Χάρτη ΜΑΡΩΝΕΙΑ, με κλίμακα 1:100.000, όπου Ι_=40° 
45' και Μ = +1° 45'. 

Η περίληψη αυτή να δημοσιευθεί στην Εφημερίδα της 
Κυβερνήσεως. 


Ο Νομάρχης 

ΑΡΙΣΤΕΙΔΗΣ ΓΙΑΝΝΑΚΙΔΗΣ 
-♦- 


ΔΙΟΡΘΩΣΕΙΣ ΣΦΑΛΜΑΤΩΝ 


(14) 

Στο ΦΕΚ 1437/14.11.2002 (τ. Β') στη σελίδα 19062 που 
δημοσιεύθηκε η 23/2002 απόφαση του Δημοτικού Συμ¬ 
βουλίου Ιστιαίας (Έγκριση Οργανισμού Εσωτερικής Υπη¬ 
ρεσίας του Δημοτικού Σταδίου Ιστιαίας), γίνεται η εξής 
διόρθωση: 
από το εσφαλμένο: 

«ΚΑΤΗΓΟΡΙΑ ΔΕ 

ΚΛΑΔΟΣ ΘΕΣΕΙΣ ΠΡ0ΤΕΙΝ0ΜΕΝΕΣ ΘΕΣΕΙΣ ΚΑΛΥΦΘΕΙΣΕΣ 

ΔΕ ΔΙΟΙΚΗΤΙΚΩΝ 

ΓΡΑΜΜΑΤΕΩΝ 1 1» 


στο ορθό: 
ΚΛΑΔΟΣ 

ΔΕ ΔΙΟΙΚΗΤΙΚΩΝ 
ΓΡΑΜΜΑΤΕΩΝ 


«ΚΑΤΗΓΟΡΙΑ ΔΕ 

ΘΕΣΕΙΣ ΠΡ0ΤΕΙΝ0ΜΕΝΕΣ ΘΕΣΕΙΣ ΚΑΛΥΦΘΕΙΣΕΣ 
1 


(Από την Περιφ. Στερεός Ελλάδας) 





7788 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΐρ: νννννν. θΐ. 9 γ - β-ιτΐ3ϊΙ: \λ/θ5γτι351θγ @ βΐ.ςι - 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310)423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθιτΊθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΙΌ 

ΘΙΙΙΌ 

ΘΙΙΙΌ 

ΘΙΙΙΌ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 ουτο ανα έτος παλαιοτητας και κατα τεύχος 




1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ιπΙθγπθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































